﻿THE ROMANIAN ORTHODOX METROPOLIA OF THE AMERICAS SAINT NICHOLAS - ROMANIAN ORTHODOX CHURCH 45-03 48 Av Woodside NY, 11377; www stnicholaschurch net AGAPĂ CRESTINEASCĂ Duminică, 11 Noiembrie 2018, după savarsirea Sfintei Liturghii, sunteti invitati sa participati la AGAPA FRATEASCA pregatita de un grup de familii de la Biserica noastra Avem astfel posibilitatea sa contribuim si pe aceasta cale la întarirea şi desavarsirea legaturii tainice create prin rugaciune intre cei ce se straduiesc sa-L urmeze pe Domnul nostru Iisus Hristos si sa continuam traditia agapelor, inceputa de Sfintii Apostoli Din meniu nu vor lipsi diverse aperitive, ciorba de curcan, peste, friptura cu garnitura si salata, desert, fructe, bauturi Fiecare participant va aduce voia buna Bucurati-ne cu prezenta si bunavointa dumneavoatra! Veniti insotiti de familie, prieteni si cunostinte! Dumnezeu sa va rasplateasca generozitatea! PROGRAMUL LITURGIC ÎN SĂPTĂMÂNA 5 - 11 NOIEMBRIE Miercuri 7 noiembrie: Vecernie 6 00 PM Joi 8 Noiembrie: SOBORUL SF ARHANGHELI MIHAIL SI GAVRIIL Utrenie și Sfânta Liturghie 8 30 AM Vineri 9 Noiembrie: Acatistul Sfântului Nectarie 6 00 PM Sâmbata 10 Noiembrie: Utrenie, Sfânta Liturghie și Parastas 8 30 AM Vecernie 6 00 PM Duminica 11 Noiembrie: Utrenie și Sfânta Liturghie 8 30 AM Preot Paroh: Marius Daniel Dumitrescu 917 592 2571 – mobil Z ce căde EVANGHELIA DIN DUMINICA A 22-A DUPA RUSALII is-a Domnul: Era un om bogat care se îmbrăca în porfiră şi în vison, veselindu-se în toate zilele în chip strălucit Iar un sărac, anume Lazăr, zăcea înaintea porții lui, plin de bube, poftind să se sature din cele ce cădeau de la masa bogatului; dar şi câinii venind, lingeau bubele lui Şi a murit săracul şi a fost dus de către îngeri în sânul lui Avraam A murit şi bogatul şi a fost înmormântat Şi, în iad, ridicându-şi ochii, fiind în chinuri, el a văzut de departe pe Avraam şi pe Lazăr în sânul lui Şi el, strigând, a zis: Părinte Avraame, fie-ţi milă de mine şi trimite pe Lazăr să-şi ude vârful degetului în apă şi să-mi răcorească limba, căci mă chinuiesc în această văpaie! Dar Avraam a zis: Fiule, adu-ţi aminte că tu ai primit cele bune ale tale în viaţa ta, iar Lazăr, asemenea, pe cele rele; şi acum aici el se mângâie, iar tu te chinuiești Şi, peste toate acestea, între noi şi voi s-a întărit prăpastie mare, ca aceia care voiesc să treacă de aici la voi să nu poată, nici cei de acolo să treacă la noi Iar el a zis: Rogu-te, dar, părinte, să-l trimiți în casa tatălui meu, căci am cinci frați, să le spună lor acestea, ca să nu vină şi ei în acest loc de chin Şi i-a zis Avraam: Au pe Moise şi pe proroci; să asculte de ei Iar el a zis: Nu, părinte Avraame, ci, dacă cineva dintre morți se va duce la ei, se vor pocăi Şi i-a zis Avraam: Dacă nu ascultă de Moise şi de proroci, nu vor crede nici dacă ar învia cineva din morți (Luca 16, 19-31) Insemnatatea muncii In Sfânta Scriptură munca este lăudată, deopotrivă cea trupească şi cea duhovnicească După ce l-a zidit pe om, Dumnezeu i-a rânduit să muncească „Şi a luat Domnul Dumnezeu pe omul pe care-l făcuse şi l-a pus în grădina cea din Eden, ca s-o lucreze şi s-o păzească" (Facerea 2:15) Dumnezeu însuşi lucrează, cârmuieşte, adică, lumea pe care a făcut-o, prin Pronia Sa cea nezidită Căci Dumnezeu, după cum a zidit lumea din nimic, tot astfel o şi ocârmuieşte, fără legi şi mijloace zidite De aceea Hristos a spus: „Tatăl Meu până acum lucrează; şi Eu lucrez" (loan 5:17) Acest „şi Eu" arată lucrarea comună a Persoanelor Preasfintei Treimi, a Tatălui şi a Fiului şi a Sfântului Duh Sfântul Apostol Pavel, ca unul ce stăpânea un meşteşug - facerea corturilor -, lucra pentru a-şi agonisi cele trebuincioase traiului Spunea: „ ne ostenim, lucrând cu mâinile noastre" (I Corinteni 4:12) Iar pe creştinii din Thessalonic, care primiseră în chip greşit învăţătura eshatologică a lui Hristos şi umblau „fără rânduială", adică nu munceau, ci iscodeau, îi îndeamnă să muncească (II Tesaloniceni 3:11) Le dă, de altfel, poruncă: „Dacă cineva nu vrea să lucreze, acela nici să nu mănânce" (II Tesaloniceni 3:10), oferindu-se pe sine însuşi pildă de urmat: „Căci voi înşivă ştiţi cum trebuie să vă asemănaţi nouă, că noi n-am umblat fără rânduială între voi, nici n-am mâncat de la cineva pâine în dar, ci, cu muncă şi cu trudă, am lucrat noaptea şi ziua, ca să nu împovărăm pe nimeni dintre voi" (II Tesaloniceni 3:7-8) Osteneala trupească este, aşadar, de trebuinţă, de aceea şi monahii care se îndeletnicesc cu isihia şi cu rugăciunea au, totodată, o rucodelie potrivită, pentru a păstra în toate un echilibru şi a nu da prilej să fie batjocoriţi de diavol Akedia, negrija, paralizează atât trupul, cât şi sufletul şi nimicesc viaţa duhovnicească In Pateric este pomenită o pildă care arată însemnătatea muncii trupeşti: „ Spuneau pentru Avva loan Colov că a zis odată fratelui său cel mai mare: Voiam fără de grijă să fiu, precum îngerii sunt fără de grijă, nimic lucrând, ci nelipsit slujind lui Dumnezeu Şi dezbrăcându-se de haină, a ieşit în pustie Şi făcând o săptămână, s-a întors către fratele său; şi după ce a bătut în uşă, l-a auzit pe dânsul, şi mai înainte de a deschide, zice: Tu cine eşti? Iar el a zis: Eu sunt loan, fratele tău Şi răspunzând i-a zis lui: loan s-a făcut înger şi nu mai este între oameni Iar el i se ruga zicând: Eu sunt! Şi nu i-a deschis lui, ci l-a lăsat până dimineaţa să se trudească Iar mai pe urmă, deschizându-i, îi zice: Om eşti, trebuinţă ai iarăşi să lucrezi ca să te hrăneşti Şi a făcut metanie, zicând: Iartă-mă!" Desigur, munca trupească nu trebuie absolutizată Noi, creştinii, nu trăim pentru a munci, ci muncim pentru a ne ţine în viaţă şi a birui timpul, mai cu seamă când nu ne putem îndeletnici cu lucrarea cea duhovnicească Munca este o rucodelie, este o parte a vieţii noastre Spunem aceasta deoarece mulţi au drept scop al vieţii lor să muncească neîncetat pentru a strânge tot mai multe realizări şi roade, toate spre împlinirea patimii iubirii de argint Lucrurile stau însă diferit Munca are un scop anume şi trebuie să fie săvârşită cu anumite consideraţii duhovniceşti Aceasta întrucât nu ne putem împărţi viaţa în bună şi rea, în lucrare trupească şi lucrare duhovnicească, ci pe cea dintâi suntem datori să o prefacem într-una duhovnicească Astfel, întreaga noastră viaţă se sfinţeşte şi însuşi trupul nostru, vasul cel de lut: „Ca să ştie fiecare dintre voi să-şi stăpânească vasul său în sfinţenie" (I Tesaloniceni 4:4) De munca trupească, de meseria pentru câştigarea traiului zilnic avem trebuinţă pentru a ne menţine în viaţă Sfântul Apostol Pavel porunceşte: „Să muncească în linişte şi să-şi mănânce pâinea lor" (II Tesaloniceni 3:12) Prin muncă, ne împlinim atât nevoile personale, cât şi pe cele ale oamenilor a căror întreţinere ne-am asumat-o Dincolo de aceasta, este trebuinţă de muncă pentru a putea face milostenie Sfântul Apostol Pavel îi îndeamnă pe creştinii din Efes: „Cel ce fură să nu mai fure, ci mai vârtos să se ostenească, ca să aibă să dea şi celui ce are nevoie" (Efeseni 4:28) Desigur, trebuie o atenţie deosebită pentru a nu ajunge să cultivăm iubirea de argint în numele milosteniei, aşa cum fac unii oameni De aceea, Sfântul Isaac Sirul, făcând referire la cei ce se nevoiesc în isihie, scrie: „Când, stăruind în liniştea ta, te apuci de lucrul mâinilor, să nu faci din porunca aceasta a părinţilor acoperământ iubirii tale de arginţi Acesta să-ţi fie un lucru neînsemnat, pentru înlăturarea trândăviei; un lucru care să nu-ţi tulbure mintea Isihaştii trebuie să se îndeletnicească şi cu munca, însă una neînsemnată, care nu tulbură mintea, în orice caz, şi când omul munceşte, nu trebuie să-şi satisfacă patima iubirii de argint în numele milosteniei Munca trupească trebuie săvârşită cu toate premisele pe care le presupune viaţa duhovnicească: în linişte, fără tulburarea minţii şi depărtarea ei de la Dumnezeu Sfântul Apostol Pavel spune: „Să muncească în linişte" (II Tesaloniceni 3:12) In timpul muncii, trebuie lucrată, deopotrivă, şi rugăciunea în felul acesta, întreaga noastră lucrare se sfinţeşte şi îi este închinată lui Dumnezeu Sfântul Vasilie cel Mare, făcând referire la cuvântul Sfântului Apostol Pavel, „Rugaţi-vă neîncetat" (I Tesaloniceni 5:17), respectiv „ lucrând zi şi noapte ", scrie că este vădit, astfel, faptul că în timpul împlinirii unei munci, omul se poate ruga lui Dumnezeu, deoarece toată vremea este una a rugăciunii Mitropolit Hierotheos Vlachos